घटना को लेकर आम लोगों में काफी गुस्सा है. लोग इसे रेलवे की लापरवाही बता रहे हैं. यूपी के मुख्यमंत्री योगी आदित्यनाथ ने मरने वालों के लिए 2 लाख और घायलों के लिए 50 हजार रुपये देनेहकी घोषणा की है. तो वहीं रेल मंत्री सुरेश प्रभु ने मरने वालों को 3.5 लाख रुपये और घायलों को 50 हजार रुपये देने का ऐलान किया है. गौरतलब है कि नई सरकार में रेलवे अधर में लटक गया है और रेलवे की हालत लगातार बिगड़ती जा रही है. इस दुर्घटना पर उत्तर प्रदेश की पूर्व मुख्यमंत्री मायावती ने गहरा दुख जताया. एक प्रेस रिलिज जारी कर उन्होंने केंद्र व राज्य सरकार से पीड़ितों को तत्काल राहत देने, उनका बचाव करने और घायलों के बेहतर और मुफ्त इलाज सुनिश्चित करने की मांग की.